Ego Petronilla, domina Chamloti, notum facio presentibus et futuris quod pro remedio anime karissimi mariti mei, quondam Guidonis de Cappis, et pro salute anime mee, et pro salute animarum patris mei et matris mee, et liberorum meorum, quitavi ecclesie Deiloci quicquid habebam in nemore quod dicitur Preta prope Toriacum, salva tamen justicia mea quam ego retinui. Quod ut ratum permaneat, presentem paginam sigilli mei munimine roboravi. Actum, anno Gracie Mº CCº XXIIº, mense marcio.